Guelph
Guelph on linn Kanadas Ontario provintsis, Wellingtoni maakonna keskus. Asub Kitchenerist 28 km ida pool ja Toronto kesklinnast 100 km lääne pool. Linna asutajaks peetakse šoti kirjanikku ja Canada Company inspektorit John Galti, kes asus 1820. aastatel sinna elama. Madala kuritegevuse, puhta elukeskkonna ja kõrge elatustaseme tõttu peetakse seda üheks Kanada parimaks elukohaks. Guelphi elanike arv on 131 800 (2016). Leibkonna keskmine aastasissetulek oli 2006. aastal 79 200 Kanada dollarit. Linnas tegutseb Guelphi ülikool. Autoosade tootja Linamari peakorter asub Guelphis.